Yomi Owope

Abayomi Owope (an haifeshi ranar 17 ga Disamba 1977) marubuci ne kuma ɗan Najeriya, mai gabatar da shirye-shiryen talabijin kuma ƙwararren mai sadarwa. Shi ne wanda ya kafa taron shekara-shekara na Mata a Aikin Jarida, kuma Shugaba na NXTGEN, dandalin matasa.

Shi ne mai gabatar da shirye-shiryen talabijin na Wake Up Nigeria akan TVC News daga 2017 - 2020. 

 Rayuwar farko da ilimi 
Yomi ya yi makarantar firamare da sakandare a Kaduna, Najeriya, daga nan ya kammala karatunsa na digiri a fannin Turanci a Jami'ar Legas sannan ya yi digiri na biyu a fannin sadarwa daga Jami'ar Pan Atlantic.

 Sana'a 
Yomi Owope marubuci ne a ɗaya daga cikin manyan jaridun Najeriya, Thisday tsakanin 2001 zuwa 2003 kuma ya koma PR Agency Sesema PR a Legas, inda ya sami horon PR a ƙarƙashin marigayi Alima Atta. A 2004, ya zama Sakataren Yada Labarai na Uwargidan Gwamnan Jihar Kwara, Mrs Toyin Saraki, rawar da ya taka har zuwa 2008 lokacin da ya koma gidan talabijin.

A cikin 2009, ya rubuta gami da ɗaukar baƙuncin farkon wasan kwaikwayon talabijin na, "The Debaters" kuma ya sanya hannu kan wata kwangila don rubutawa da ɗaukar nauyin wasan kwaikwayon na biyu a cikin 2010. Daga nan ya rubuta zango na biyu na shirin farko na Afirka, "Moments with Mo" wanda ya fara a cikin 2010 kuma ya kammala shirye-shiryen kashi-(episodes) 40 a 2011. Owope marubuci ne kuma mai bayar da sautin labari na shirin; "Next Titan Reality Show" 

A cikin 2013, Owope ya fara aiki tare da Makarantar Harkokin Watsa Labarai da Sadarwa a Jami'ar Pan Atlantic, da UNESCO, don ƙoƙarin inganta matsayin aikin jarida a Afirka. Sannan ya ƙaddamar da Mata a aikin Jarida, taron mata ‘yan jarida a Legas, Najeriya. Taron duniya ya gudana sau biyar, a cikin 2014, 2015, 2016, 2017 da 2019.

A 2013 ya sami lambar yabo ta (Innovation Award) don jagoranci da kuma kafa ƙungiyar muhawara da magana a Jami'ar Pan Atlantic da ke Legas. 

A watan Yuli, 2017, ya shiga TVC a matsayin mai masaukin baki na Wake Up Nigeria tare da Titi Oyinsan.  

A watan Oktoba, 2021, an naɗa Owope babban mataimaki na musamman ga Gwamnan Jihar Ogun, Dapo Abiodun.

 Rayuwa ta sirri 
Yomi Owope ya auri Ayotunde, suna da ‘ya’ya uku tare.

Manazarta

Category:Yan jaridar Najeriya
Category:Rayayyun mutane
Category:Haifaffun 1977